Забелешки за ПРЕДЛОГ НА ЗАКОН ЗА ОСТВАРУВАЊЕ НА ЈАВНИОТ ИНТЕРЕС ВО КУЛТУРАТА од 07.2019 г

Забелешката се однесува на предлог законот за остварување на јавен интерес во културата поточно:

**Концесија и јавно приватно партнерство**

**Член 10**

(1) Јавниот интерес во културата може да се остварува и преку концесија или со воспоставување јавно-приватно партнерство согласно Законот за концесии и јавно-приватно партнерство.

(2) Јавниот интерес во заштитата на културното наследство може да се остварува преку концесија или со воспоставување јавно-приватно партнерство согласно со Законот за концесии и јавно-приватно партнерство, а под услови утврдени со Законот за заштита на културното наследство.

Ако јавниот интерес може да се остварува преку концесии и воспоставување на приватно-јавно партнерство тоа во превод би значело дека „сопственикот„ на јавната установа по негова логика би ги задржал вработените или пак ќе ги отпушти како технолошки вишок и на нивно место ќе ангажира други лица. Односно воопшто и нема да вработи туку ќе рента готови „производи„ ќе настојува да се наметнат комерцијални претстави и репертоарот ќе се сведе на ефтини комедиички за широките народни маси ( брз профит) и најчесто ќе гостуваат тезгарошките групи од соседството**. Без предходно подготвен систем одржливи закони и одлуки ќе доведат до дополнителни зацврстувања на клиентилизмот, непотизмот и целосно руинирање на културниот идентитет и културните вредности од јавен интерес.**

Во вакви услови каде за одредени дејности во културата не постојат законски регулативи како на пр. Закон за театар **овој член предлагаме да се избрише**.

**Програмски совет** Член 35 каде вели: во националната установа, согласно статутот, се основа програмски совет.

Да се замени со: **во националната установа ,согласно статут, се основа стручен и уметнички совет.**

Не е ништо конкретно опфатено во членот: затоа предлагаме во членот да се одговори на следниве прашања како:

зошто ( која му е целта)

што ( што ќе работи за да ја постигне целта)

кој ( кој ќе учествува во креирање и на кој начин ( посебни услови), ќе бидат именувани членовите во советот, време траењето на мандатот.

Односно:

**Член 1. Во националната установа се основа, стручен односно уметнички совет како стручно и советодавно тело на директорот.**

**Член 2: Стручниот, односно уметничкиот совет:**

1. **Дава предлози, стручни мислења и препораки за развој на националната установа.**
2. **Дава согласност за развојната и годишната програма за работа на националната установа.**
3. **Донесува деловник за својата работа**
4. **Дава мислења по други прашања од надлеќност на директорот на националната установа.**
5. **Еднаш годишно поднесува извештај за својата работа до управниот одбор на националната установа.**

**Член 3 : Стручниот односно уметничкиот совет го сочинуваат 5 претставници од вработените носители на дејност т.с. уметнички кадри со највисоки стручни звања, кои ги именува и разрешува директорот, на предходна согласност на управниот одбор, по принцип на стручност и компетентност од дејноста која ја извршуваат, со мандат од 5 години ( или колку што трае националната програма) од кои тројца се избираат по предлог на вработените од кои еден е претставник на синдикатот. (ОБАВЕЗНО) Зошто:затоа што директорот може да формира стручен или уметнички совет само од членови кои се блиски до него.**

**Членот 67,** став (2) кој гласи “Вработените од категоријата I нивоа 1, 2, 3, 4 и 5 треба да имаат категоријата I ниво 6 треба да имаат завршено средно образование.”

Според член 134 од Законот за високо образование донесен на 05.2018 година кој гласи : “Првиот циклус на академски студии (додипломски студии) трае три или четири години и со неговото завршување се стекнуваат 180, односно 240 ЕКТС кредити” и

“ Квалификациите кои се стекнуваат со завршување на студиска програма на додипломските студии припаѓаат на нивото VI Б за тригодишните додипломски студии, односно на нивото VI А за четиригодишните додипломски студии од Националната рамка на квалификации утврдена со Законот за националната рамка на квалификации и соодветствуваат на ниво VI од Европската рамка на квалификации.”

Поради обидот да се поврзат постоечките системи на квалификации и образоване со старите, поранешниот степен/ниво VII 1 се едначи со новиот VI степен , кој пак се дели на VIА , односно 240 кредити и VI Б, односно 180 кредити. Додека пак поранешниот степен/ ниво VII2 се едначи со новиот степен /ниво VII , и се дели на VIIА ( магистерски студии) и VIIБ ( специјалистички студии).

**Затоа членот 67 став (2) треба да гласи** :

**“Вработените од категоријата I нивоа 1, 2, 3, 4 и 5 треба да имаат најмалку 180 или 240 кредити стекнати според ЕКТС односно завршен VI степен или VII/1 според поранешната скала, а вработените од категоријата I ниво 6 треба да имаат завршено средно образование.”**

**Постапка за унапредување**

**Член 84.**

Став (5) Директорот на јавната установа од областа на културата со решение формира комисија.

И овде се остава простор директорот да формира комисија од нему приврзани вработени кои би можеле да влијааат на спреведување на постапката за унапредување и затоа предлагаме: **комисијата да биде составена од истите членови кои се составен дел од Стручниот т.с Уметничкиот совет во националната установа.**

став (6) : По спроведувањето на постапката за селекција за унапредување, која се состои од административна селекција за проверка на внесените податоци во пријавата и приложените докази, комисијата од ставот (5) на овој член**, а** **по спроведување на постапка за аудицијата**, составува ранг листа и му го предлага прворангираниот кандидат на директорот.

Не е јасно на каква аудиција се мисли и остава можност директорот да манупулира со критериумите за унапредување и затоа предлагаме да се опишат поконкретно критериумите кои се потребни за унапредување на носителите на дејност т.с.:

**Критериуми за унапредување на носителите на дејност ( уметници)**

**1 степен на ангажираност во јавната установа каде што работникот има засновано работен однос.**

**2.квалиетет на одиграни улоги т.с. квалитет во изведбата, кој придонел за афирмација на јавната установа во која има засновано работен однос.**

**3. Број на одиграни улоги, големина на одиграни улоги (главни, средни, споредни)**

**4. Добиени стручни награди и признанија на домашни и меѓународни фестивали.**

**Контрола на квалитет на носителите на дејност**

**Член 86**

(1) На носителите на дејност во установите од областа на културата по потреба, а најмногу еднаш во три години, им се спроведува постапка за контрола на квалитетот, по предлог на непосредниот раководител.

(2) По исклучок од ставот (1) на овој член постапката за контрола на квалитетот не се спроведува на носителите на дејност кои имаат 10 години до остварување на правото на пензија.

(3) Постапката за   контрола на квалитетот ја  спроведува комисија формирана од директорот на  јавната установа која е составена од најмалку три члена. Членовите на комисијата треба да бидат од истото или од повисоко ниво од нивото на носителот на дејност за кој се води постапка за контрола на квалитетот.

(4) Начинот, временскиот рок и критериумите за спроведување на постапката за контрола на квалитетот се уредуваат со општ акт што го донесува управниот одбор, на предлог на директорот, а по претходна согласност на Министерството за култура.

(5) Директорот согласно предлогот на комисијата од ставот (3) на овој член во рок од пет дена донесува решение со кое се утврдува дали носителот на дејност ја поминал позитивно или негативно контролата од ставот (1) на овој член.

(6)  Носителот на дејност кој ја поминал контролата од ставот (1) на овој член во рок од 30 дена од денот на завршувањето на контролата, со решение се распоредува на истото работно место.

(7) Носителот на дејност кој не ја поминал контролата од ставот (1) на овој член со решение се распоредува на истото работно место и е должен во рок од шест месеци да полага нова контрола. Доколку и по втор пат не е позитивно оценет на контролата, во рок од 30 дена носителот на дејност  со решение се распоредува на друго пониско работно место, а доколку нема такво упразнето, вработениот ќе се стави на трансфер листа за мобилност согласно закон.

(8) Носителот на дејност во рок од осум дена од денот на приемот на решението од ставовите (5), (6) и (7) на овој член има право на приговор до управниот одбор на јавната установа од областа на културата.

(9) Управниот одбор одлучува во врска со приговорот во рок од осум дена од денот на приемот на приговорот.

(10) Жалбата не го одлага извршувањето.

Ваквото уредување на членот 86 ( став 4,5,6,7,8,9,10) е невозможно за реализирање во сите уметнички инстутуции заради разликите во обемот на работа на носителите на дејност ( уметниците) и остава можност за манипулација и реваншизам од страна на директорот.

Затоа предлагаме ставот (3) постапката за контрола на квалитет ја спроведува комисија формирана од директорот на јавната установа која е составена од најмалку 3 члена да се замени со**: комисијата формирана од директорот е составена од најмалку 5 члена од кои 2 од редовите на синдикатот**.

(4) Начинот, временскиот рок и критериумите за спроведување на постапката за контрола на квалитетот се уредуваат со општ акт што го донесува управниот одбор, на предлог на директорот, а по претходна согласност на Министерството за култура.

Односно став (4) да гласи: **Начинот, методологијата на отценување, временскиот рок и критериумите за спроведување на постапката за контрола на квалитет на уметникот се уредуваат со посебен закон за Изведувачки уметности ( театар, балет, филхармонија...) или подзаконски акт донесен од страна на Мининстерството за култура**.

Останатите ставови од членот 86 ( 5,6,7,8,9,10 ) да се избришат.